 

**Metodický pokyn CKO č. 4**

**verzia 2**

**Programové obdobie 2014 – 2020**

|  |  |
| --- | --- |
| **Vec:** | k číselníku oprávnených výdavkov |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom svojom rozsahu. |
| **Počet príloh:** | 2 |
| **Dátum vydania:** | 24.08.2016 |
| **Dátum účinnosti:** | 24.08.2016 |
| **Schválil:** | Mgr. Patrik Krauspe  vedúci Úradu podpredsedu vlády SR pre investície a informatizáciu |

Obsah

[1 Úvod 1](#_Toc406155866)

[2 Používanie číselníka výdavkov riadiacimi orgánmi 1](#_Toc406155867)

[3 Záverečné a prechodné ustanovenia 3](#_Toc406155868)

[Zoznam príloh 3](#_Toc406155869)

1 Úvod

1. Tento metodický pokyn definuje základné pravidlá, ktorými sa riadiace orgány riadia pri používaní číselníka oprávnených výdavkov na programové obdobie 2014 – 2020 a upresňuje vymedzenie jednotlivých skupín výdavkov.
2. Vecné vymedzenie výdavkov vrátane ich špecifikácií vychádza z opatrení Ministerstva financií SR, ktorými sa ustanovujú podrobnosti o postupoch účtovania.
3. Vzhľadom na špecifiká v jednotlivých opatreniach určených pre dané účtovné jednotky sú pre účely číselníka oprávnených výdavkov vytvorené osobitné triedy, resp. skupiny oprávnených výdavkov tak, aby číselník bol dostatočne flexibilný pre jednotlivé riadiace orgány (ďalej len „RO“).
4. Číselník oprávnených výdavkov je súčasťou ITMS 2014+, ktorý v zmysle § 6 zákona č. 275/2006 Z. z. o informačných systémoch verejnej správy a o zmene a doplnení niektorých zákonov spravuje Centrálny koordinačný orgán (ďalej len „CKO“).

2 Používanie číselníka výdavkov riadiacimi orgánmi

1. Skupiny oprávnených výdavkov uvedené v číselníku oprávnených výdavkov (príloha č. 1) slúžia na základné rozdelenie výdavkov projektu podľa ich charakteru a vzniku v rámci realizácie aktivít projektu. Skupiny oprávnených výdavkov sú vstupom pre hodnotenie hospodárnosti (minimalizovanie nákladov na vykonanie činnosti alebo obstaranie tovarov, prác a služieb pri zachovaní ich primeranej úrovne a kvality), efektívnosti použitia verejných prostriedkov (maximalizovanie výsledkov činnosti vo vzťahu k disponibilným verejným prostriedkom) ako aj účelnosti a účinnosti.
2. Skupiny oprávnených výdavkov sú používané najmä žiadateľom pri vypracovaní žiadosti o NFP, RO, prijímateľom pri príprave žiadostí o platbu, RO pri hodnotení žiadostí o NFP, príprave zmluvy o NFP, administratívnej finančnej kontrole žiadostí o platbu.
3. RO zodpovedá za definovanie oprávnených a neoprávnených výdavkov na jednotlivých úrovniach programovej štruktúry. RO v prípade oprávnených výdavkov zodpovedá súčasne za presné vecné, časové a priestorové (kde relevantné) vymedzenie výdavkov a za poskytnutie dostatočných informácií potrebných pre správne zaradenie výdavku do príslušnej skupiny výdavkov.
4. RO poskytne žiadateľovi informácie v takom rozsahu, aby umožnili žiadateľovi zostaviť rozpočet projektu pri zohľadnení špecifík operačného programu (napr. výdavky na hlavné/podporné aktivity projektu, výdavky na nákup dlhodobého hmotného/nehmotného majetku).
5. RO zodpovedá pri uzatváraní zmluvy o poskytnutí NFP za to, že každý výdavok plánovaný v danom projekte je jednoznačne a správne zaradený do príslušnej skupiny oprávnených výdavkov.
6. Členenie číselníka oprávnených výdavkov je nasledovné:
7. trieda – vecné vymedzenie výdavku;
8. skupina – špecifikácia výdavku v rámci danej triedy;
9. druh – ide o definovanie výdavku na úrovni riadiaceho orgánu (ak relevantné), pričom druh oprávneného výdavku je kategorizovaný v rámci triedy a skupiny oprávnených výdavkov. V rámci druhu oprávnených výdavkov RO zodpovedá za správne definovanie jednotlivých druhov oprávnených výdavkov, ktoré spĺňajú vecné vymedzenie ako aj špecifikáciu oprávneného výdavku. Druh výdavku neobsahuje kód.
10. Štruktúra číselníka oprávnených výdavkov je nasledovná:

0 1 3 – Softvér

Tretie číslo v poradí označuje skupinu

Prvé 2 čísla označujú triedu

1. Uskutočnené zmeny v číselníku oprávnených výdavkov (trieda, skupina) nie je možné aplikovať na už vyhlásené výzvy/vyzvania[[1]](#footnote-1) (výnimkou sú iba legislatívne zmeny zakladajúce nutnosť zmeny v číselníku, pričom dané zmeny musia byť v súlade s podmienkami výzvy/vyzvania), t.j. zmeny sú platné do budúcna a na výzvy/vyzvania, ktoré sa plánujú vyhlásiť.
2. RO v prípade potreby požiada o zmeny s riadnym odôvodnením (doplnenie novej skupiny výdavkov), ktorej časti triedy, skupiny číselníka sa zmena týka. CKO ako správca ITMS 2014+ rozhodne na základe doručenej žiadosti o zaradení alebo nezaradení navrhovanej skupiny výdavkov do číselníka oprávnených výdavkov do 14 pracovných dní od jej doručenia.
3. RO môže požiadať CKO ako správcu ITMS 2014+ o zaradenie novej skupiny výdavkov uvedenej v číselníku oprávnených výdavkov štandardným formulárom žiadosti tvoriacim prílohu tohto metodického pokynu (príloha č. 2). Žiadosť musí byť podpísaná príslušným štatutárnym orgánom alebo ním poverenou osobou, resp. oprávnenou osobou RO.
4. CKO ako správca ITMS 2014+ pred zaradením navrhovanej skupiny výdavkov do číselníka oprávnených výdavkov overuje:
5. súlad zaradenia novej skupiny výdavkov do číselníka oprávnených výdavkov s ohľadom na všeobecné pravidlá oprávnenosti výdavkov uvedené v systéme riadenia EŠIF na programové obdobie 2014-2020;
6. posúdenie súladu s príslušnými opatreniami Ministerstva financií SR, ktorými sa ustanovujú podrobnosti o postupoch účtovania;
7. zdôvodnenie zaradenia novej skupiny výdavkov do číselníka oprávnených výdavkov s ohľadom na výdavky, ktoré môžu vzniknúť v rámci podporovaných aktivít a vecné vymedzenie výdavkov uvedené v číselníku oprávnených výdavkov.
8. V prípade zaradenia navrhovanej skupiny výdavkov do číselníka oprávnených výdavkov oznámi CKO RO zaradenie a aktualizuje údaje číselníka oprávnených výdavkov (aktualizácia prílohy č. 1).
9. V prípade zamietnutia žiadosti na zaradenie skupiny výdavkov do číselníka oprávnených výdavkov CKO RO zašle písomné odôvodnenie. Dôvodom zamietnutia môže byť najmä:
10. nekompletná alebo riadne nevyplnená a nepodpísaná žiadosť;
11. navrhovaná skupina výdavkov spadá do kategórie všeobecne neoprávnených výdavkov v zmysle systému riadenia EŠIF na programové obdobie 2014-2020;
12. navrhovaná skupina výdavkov nepokrýva výdavok (výdavky) v zmysle zdôvodnenia uvedeného v príslušnej Žiadosti o zaradenie novej skupiny výdavkov do číselníka oprávnených výdavkov.

3 Záverečné a prechodné ustanovenia

1. RO je povinný v prípade rozporu už vyhlásených výziev/vyzvaní a predložených žiadostí o NFP s týmto metodickým pokynom preukázateľným spôsobom v rámci ním vedenej dokumentácie k príslušnej výzve/vyzvania na predkladanie žiadostí o NFP zabezpečiť súlad rozpočtov vkladaných a používaných v ITMS s pôvodnými žiadosťami o poskytnutie NFP predložených žiadateľmi.

Zoznam príloh

1. Číselník oprávnených výdavkov

2. Žiadosť o zaradenie novej skupiny výdavkov

1. V prípade otvorených výziev zmeny v číselníku oprávnených výdavkov je možné aplikovať len pri dodržaní zásady transparentnosti a rovnosti zaobchádzania a za predpokladu, že daným konaním nedôjde k podstatnej zmene otvorenej výzvy. [↑](#footnote-ref-1)